L-Isqof Bibi ma' numru ta' nsara fil-Cameroon .td_uid_2_5ee4ea044f2db_rand.td-a-rec-img{text-align:left}.td_uid_2_5ee4ea044f2db_rand.td-a-rec-img img{margin:0 auto 0 0} Il-ġimgħa li għaddiet grupp ta' gwerillieri li qed jitolbu l-indipendenza millbqija tal-pajjiż, ħatfu 170 student minn skola Kattolika li hemm fiż-żona tal-Cameroon fejn il-popolazzjoni titkellem bl-Ingliż. L-irġiel armati mhux identifikati daħlu fil-Kulleġġ ta' Santu Wistin ftit wara s-6.00 a.m. u ħatfu membri tal-komunità ta' dan il-Kulleġġ, fosthom 170 student, żewġ gwardji tas-sigurtà, għalliem u t-tliet uliedu. Skont rapport tal-aġenzija FIDES, il-persuna maħtufa inħelsu l-għada wara nofsinhar, aktar minn 24 siegħa wara. Kif inħelsu dawn inġabru fil-parroċċa ta' San Pawl, fil-belt ta' Kikaikom u minn hemm intbagħtu lura mill-mexxejja tad-djoċesi, lura lejn il-Kulleġġ tagħhom. Wara dan l-episodju, il-Kulleġġ ingħalaq temporanjament. Stqarrija tad-djoċesi tgħid li "L-Isqof ta' Kumbo u l-awtoritajiet tal-Kulleġġ ta' Santu Wistin, jiddispjaċihom mill-inċident u jissimpatizzaw mat-tfal maħtufa u l-familji tagħhom." Irringrazzjaw lill-persuni ta' rieda tajba li taw appoġġ morali tagħhom fil-jumejn ta' tħassib kbir u ansjeta. Inħatfu studenti oħra F'Novembru tas-sena li għaddiet, l-attivisti separtisti kienu ħatfu tmien studenti oħra mill-iskola sekondarja Presbiterjana ta' Bamenda li mbagħad inħelsu wara ftit jiem. Bħalissa, fl-inħawi tal-Cameroon fejn in-nies jitkellmu bl-Ingliz hemm inkwiet kontinwu bejn il-poplu u l-Gvern min-naħa u gruppi separatisti. F'dan l-inkwiet li qed jiswa l-ħajja tan-nies, il-Knisja qed tipprova tressaq liż-żewġ naħat lejn il-mejda tad-djalogu. L-Isqof Emmanuel Abbo ta' Ngaundere, li għandu 49 sena u l-Isqof Awżiljarju Michael Bibi ta' Bamenda tkellmu mal-Organiżazzjoni Aid to Church in Need u mal-aġenija Zenit dwar is-sitwazzjoni fil-pajjiż. L-isqof Bibi qal lil-elezzjonijiet ta' Ottubru li għadda suppost taw opportunita lin-nies tar-reġjun biex jesprimu ruħhom b'mod demokratiku permezz tal-vot tagħhom. Imma fir-realtà, is-sitwazzjoni hi ferm aktar kumplikata minn hekk għax hemm ħafna nies lokali li telqu minn djarhom u fil-prattika kienu ftit dawk in-nies mil-Cameroon li vvutaw. Id-demokrazija ma taħdimx sew Sfortunatament fil-pajjiż għad m'hawnx il-kundizzjonijiet biex id-demokrazija taħdem sew u hi l-Knisja biss li qed tappella għall-paċi. F'diversi okkażżjonijiet il-Knisja Kattolika fil-Cameroon tkellmet dwar il-periklu li jgħix fih il-qassisin u r-reliġjużi li qegħdin fiż-ż-żoni tal-pajjiż fejn titħaddemm il-lingwa Ngliża. Il-Knisja hi esposta ħafna għall-periklu. F'dan ir-reġjun dan l-aħħar inqatlu saċerdot u seminarista. Fil-każ tas-seminarista kien qtil kiesaħ u biered li sar quddiem knisja fil-preżenza tal-parruċċani. U dawn ma kienux każi iżolati. L-Isqof Bibi qal li spiss jaslulu aħbarijiet koroħ ta' saċerdoti li sparaw fuqhom jew sfaw maħtufa. Hu stess kien arrestat imma nħeles wara ftit siegħat bla ma għamlulu xejn. Min-naħa tiegħu l-Isqof Abbo qal lil Aid to Church in Need li "Jien nixhed għall-fatt li s-saċerdoti li qed jaħdmu fiż-żoni fejn in-nies jitkellmu bl-Ingliż huma kontinwament mhedda. Min-naħa tagħha l-Knisja qed tagħmel minn kollox biex tinstab soluzzjoni għall-kunflitt u jkun hawn il-paċi". In-nies tal-Cameroon għandhomm fidi qawwija. Jattendu l'quddies tal-Ħadd b'devozzjoni kbira u għandna numru sabih ta' vokazzjonijiet saċerdotali. .td_uid_3_5ee4ea044f799_rand.td-a-rec-img{text-align:left}.td_uid_3_5ee4ea044f799_rand.td-a-rec-img img{margin:0 auto 0 0}